Seinäjoen Taiteilijaseura ry, Taidelainaamo Parsi
Näyttelyn "Minä, sinä, hän, me, te ,he” teema liittyy johtajuuteen ja yksilöön osana yhteisöä. Se käsittelee kollektiivista ajattelua ja kokemusta. Taiteilija avaa sisältöä: “Teosteni kautta olen pyrkinyt välittämään tuntemusta ihmisestä en niinkään yksilönä, vaan ihmistä, eläintä ja elämää, jotka sisältävät nykyisiä, menneitä ja tulevia hahmoja. Ensimmäisessä teoksessa ankat seuraavat johtaksi kuvittelemaansa hahmoa. Toinen teos sisältää kuusi akvarellimaalausta nuorista kasvoista. Nimesin sen Tuntemattomat sotilaat. Kolmas teos, Murheen murtamat on muotokuva öljyväreillä. Siinä yhdistyvät kolmen eri ihmisen hahmot. Tavoitteena tässä oli saada inhimillinen kärsimys kuvastumaan kasvoista. Yhteinen kärsimys yksissä kasvonpiirteissä.” Näyttelyn oheistapahtuma Su 8.5.2022 klo 13-14.45 Työnäytös eri välinein Taiteilija esittelee erilaisten välineiden ja materiaalien käyttöä lainaamossa. Näytöksen aikana valmistuu näytetöitä tussilla, öljypastelliliiduilla, akvarellivärein, hiili- ja pastellikynin. Yleisö saa halutessaan kokeilla välineitä. Taiteilija neuvoo ja saa kokeilla vaikka samaan työhön! Tervetuloa!
KUUKAUDEN TAITEILIJA ANNE NIEMI: Minä, sinä, hän, me te, he
Poniraveihin on vapaa sisäänpääsy. Tarjolla kahvilapalveluja
{"fi":"Ei ilmoittautumista","sv":"","en":""}
Lapsiperheiden kesänaloitustapahtuma 4.6 klo 14 Sahalammen viereisellä nurmikentällä
Sahalammen nurmikentällä järjestään koulun päättäjäisten kunniaksi lastentapahtuma la 4.6. klo 14- 16. Tapahtuma on kaikille lapsiperheille avoin, jossa jalkapallo lajikokeilua, kepparirata, temppurata, norsupalloa, kaverikoirat, onnenpyörä ja poniratsastusta. Tapahtuma on maksuton, poniratsastuksesta ja onnenpyörästä kerätään pieni maksu. Samana päivänä avataan Sahalammen SIA-jäätelökioski klo 12, Vapaudentie 4.
Seinäjoen Kalevan Navetassa 7.5. sidontaworkshoppeja ja shibariperformansseja.
Sidontataide-tapahtuma Sidottu järjestetään toista kertaa lauantaina 7.5.2022 Kalevan Navetan Hugo-salissa. Tapahtumassa nähdään kaksi shibariperformanssia, joissa esiintyvät Saara Kantanen ja Jarno Kantanen sekä Luna Inkeri ja Luisa. Shibariin eli sidontataiteeseen pääsee tutustumaan tapahtuman yhteydessä myös sidontaworkshoppien kautta, joita järjestetään yksilöille sekä pareille. Shibari on japanilainen sidontataiteen muoto, joka on intiimiä ihmisen iholla tapahtuvaa toimintaa. Tavoitteenamme on rikkoa tabuja aiheen ympäriltä ja edistää kaupunkikulttuuria tuomalla rohkeaa sisältöä Seinäjoen kulttuuritarjontaan. Tämän vuoden Sidottu-tapahtuman teemana on meri, jonka yleisö pääsee tuntemaan joka aistilla. Tapahtuma on K18. Saara ja Jarno Kantasen performanssi Beauty of Shibari vie katsojan maagiseen ja merelliseen tunnelmaan. Esitys on esteettinen, intohimoinen ja tunteita herättävä. Esityksestä välittyy sidottavan ja sitojan välinen luottamus ja rakkaus. Roolit ovat selkeät: toinen hallitsee ja toinen antautuu. Ohjelma ei sisällä erotiikkaa tai väkivaltaa. Luisan ja Luna Inkerin teos Ylipuutarhuri tutkii ihmisen ja kasvillisuuden kohtaamista ja kanssaeloa köysien yhteenkietomana. Kontrolli ja rajoittaminen määrittävät nykypäivän teollista kasvituotantoa ja esitys on leikkisä yritys pohtia näitä valtahierarkioita kriittisesti. Esitys sisältää suostumuksellista kipua, kasvojen läpsimistä ja pään upottamista veteen. Shibarityöpajoissa tutustumme köysiin turvallisesti. Luna Inkeri ja Luisa järjestävät työpajan yksilöille ja liput myydään yhden hengen lippuina. Saara Kantanen järjestää työpajan pareille ja lippu pareille tarkoitettuun työpajaan sisältää kahden hengen osallistumisen. Molempiin lipputyyppeihin sisältyy pääsy illan performansseihin. Voit tulla esim. oman rakkaan tai hyvän ystävän kanssa. Tapahtuman järjestäjänä toimii Selmu ry yhdessä Seinäjoen ammattikorkeakoulun kulttuurituotannon opiskelijaryhmän kanssa.
{"fi":"Kurssille syytä ilmoittautua etukäteen sillä paikkoja on rajattu määrä.","sv":"","en":""}
Yleisön toiveesta teemme pieniä muutoksia kurssijärjestelyihin ja aikatauluihin. Torstaina 5.5. klo 16-19 pidetään ilmainen kurssi jossa suunnitellaan minkälaisen kuvan siirtäisit pieneen nahkaesineeseen. Keskiviikkona 11.5. klo 16-19 pidetään kurssi, jossa pääset ohjatusti valmistamaan valmiiksi suunnitellun nahkaesineen. 11.5. pidettävän kurssin hinta on 15€, joka sisältää materiaalit sekä tarvittavat välineet esineen valmistamiseen. Kurssit järjestetään Hacklab Seinäjoki Ry:n tiloissa Kauppakatu 25:n kellarissa. Ilmoittauduthan etukäteen kursseille, sillä paikkoja on rajatusti.
{"fi":"Äitienpäivälounaan kattaukset 12.00-14.00 sekä 14.00-15.30 Varaukset kattauksille: Puh. 0442354 113 tai myynti@holysmoke.fi","sv":"","en":""}
Yllätä äiti tai isoäiti iloisesti äitienpäivälounaalla! Äitienpäivälounaan kattaukset 12.00-14.00 sekä 14.00-15.30 Varaukset kattauksille: Puh. 044 2354 113 tai myynti@holysmoke.fi LOUNAS SISÄLTÄÄ MM: - Runsas salaattipöytä - Juustopöytä - Grilliperunoita - Grillikasviksia - Vegaaninen Chili - Kermaperunoita - Ranskalaisia - Nakkeja - Lihapullia - Härän filettä - Lohta LASTENPÖYDÄSSÄ - Nakkeja - Lihapullia - Ranskalaisia JÄLKIRUOKAPÖYDÄSSÄ - Suklaasuihkulähde - Jäätelöpöytä HINTA 35€/hlö* Pienet lapset 1,50€/ikävuosi Ja Smoke antaa LAHJAKSI kaikille ruokaileville äideille ja isoäideille SMOKEN LAUANTAIBRUNSSI -lipun (arvo 25€, Lippu voimassa la 14.5.2022) Huom! Sunnuntaina 8.5.2022 ei ole voimassa Steak Sunday tarjous.
Liput ennakkoon kuorolaisilta ja NetTicket.fi 20 eur. Jos lippuja jää, niin myynti myös ovelta hintaan 25 eur.
Etelä-Pohjanmaan Mieslaulajien Jussien kevätkonsertti on täynnä eteläpohjalaista energiaa!
Niin kuin keväinen ohrapelto nousee oraalle, niin Jussit nousevat Kalevan Navetan Hugo-salin lavalle laulamaan jälleen kaikille kuulijoille. Jussien eteläpohjalaisen kevätkonsertin ohjelmistoon on valittu Jusseille sävellettyä ja Jusseille sopivaa eteläpohjalaista musiikkia. Mukana on tietenkin muutamia klassikoita, mutta konsertin aikana Jussit johdattaa kuulijansa metsäpoluille, pellon laitaan, romanttisiin tunnelmiin ja tietenkin myös saunaan. Konsertin johtaa Juha Holma.
Julkisen taiteen toriteltta Keskustorilla 14.5.2022 klo 10-14
Julkisen taiteen walk-in -opastukset alkavat Horsman juurelta klo 11, 12 ja 13. Opastuksilla voit katsella Yrittäjä-Jussia, Cityhirveä ja Horsmaa uusin silmin. Toriteltassa on esillä julkisen taiteen uutisia menneestä tulevaan: Voit tutustua rautatieaseman pronssipatsaan vastaanottoon vuonna 1979 lehtikirjoitusten kautta ja nähdä materiaalia Björkenheimintien sillan valoveistoksista, jotka valmistuvat tulevana kesänä. Pääset myös tutustumaan uusiin taiteen paikkoihin tulevaisuuden asemakorttelissa ja osallistumaan julkisen taiteen arvontaan vastaamalla kyselyyn, palkintona on kesäisiä patsaspyöräilyjä. Saat lisäksi mukaasi muraalikartan, jonka avulla voit suunnistaa omatoimisesti keväiselle lintujenbongausreitille.
DIKO-hankkeessa kehitetään eteläpohjalaisten mikro- ja pk-yritysten, sekä näiden henkilöstön digitaalista osaamista.
DIKO -hankkeen yhtenä päätavoitteena on kehittää yli 54-vuotiaiden yrittäjien omaa digitaalista osaamista ja uuden oppimista. Tätä tarvetta täyttämään järjestämme huhti-toukokuussa 2022 digi-iltamia Seinäjoella, Alajärvellä, Kauhavalla ja Kurikassa. Jokaisella illalla on oma teemansa ja illan aikana annetaan myös hyvinvointiin liittyviä vinkkejä. Tarjoamme maksuttoman koulutuksen lisäksi osallistujille iltapalan. Seinäjoen tilaisuudet järjestetään Seinäjoen ammattikorkeakoulun rakennuksessa Frami F, tilassa Y-Zone (1.krs). Seinäjoen digi-iltamien ajankohdat ja teemat: 6.4.2022 klo 18-20 "Ikääntyvän yrittäjän digiähky" "Joka tuutista kuulee, että pitäisi opetella uutta ja ottaa digitaalisuutta enemmän käyttöön. Mutta miten hyppään kehitykseen mukaan? Teknologia juoksee eteenpäin, enkä tiedä, miten pysyisin kärryillä; tuntuu, että olen koko ajan askeleen jäljessä. Olen opetellut tietokoneen käyttöä itsenäisesti yrityksen ja erehdyksen kautta, ja tunnen itseni epävarmaksi taitojeni suhteen. On vaikeaa rakentaa epävarman tietämyksen päälle uutta osaamista, kun termistökin on vierasta." Johdanto: Teknologia uudistuu, miten pysyä mukana? Luennoimassa Kati Tiainen Microsoftilta. Käytäntö: Tietotekniikan ja digitaalisuuden perusteita, kouluttajana Sini Karjalainen/SeAMK. Vinkki: Terveellinen välipala 27.4.2022 klo 18-20 "Jaksaa, jaksaa!" "Yrittäjällä vapaa-aika ja työaika helposti sekoittuvat, ja välillä tuntuu, että pitää olla jatkuvasti tavoitettavissa tai tehdä jotain lisää. Myös ajatus siitä, että taitoni eivät vastaa nykyajan vaatimuksia, käy aika ajoin mielessä. Tiedän, että voisin hyödyntää digitaalisuutta paljon enemmän, ja että sillä tavalla voisin tehostaa yrityksen toimintaa ja aikaani vapautuisi muuhun. Mutta uusien ohjelmien opettelu on haastavaa, kun ei tiedä, että mitä pitäisi opetella.” Johdanto: Miten välttää teknostressi ja voida hyvin. Käytäntö: Ohjelmien hyötykäyttö yrityksessä Vinkki: Virkistävä taukojumppa 11.5.2022 "Vieläkö jotain uutta?" ” Tuntuu, että digitaaliset ohjelmat ja sanastot eivät jää päähän ja taitoja pitäisi kerrata aika ajoin. Oppiminen on haastavaa, kun tietoa tulee niin paljon kerralla. Hiipii epäilys, enkö omaksukaan uutta kuten ennen. Välillä ajattelen, että olenko jo sen ikäinen, että minun ei enää edes kannata opetella uutta." Johdanto: Aina on hyvä ikä oppia uutta! Seinäjoen ammattikorkeakoulun sosiaali- ja terveysalan lehtori Katariina Perttula, joka on perehtynyt ikääntymisen kysymyksiin. Käytäntö: Markkinointia ja sisällöntuotantoa digisti: nettisivut ja sosiaalinen media Vinkki: Palauttava rentoutus Voit ilmoittautua vain yhteen tai vaikka kaikkiin Seinäjoen tilaisuuksiin kerralla tästä linkistä.
Ainutlaatuinen kotimainen moottorisirkus! Nyt livenä elokuvastuntit, autot kahdella pyörällä, Monster Truck, trial- sekä stuntpyörät!
Crazy Drivers Comeback! Näe ja koe kauan odotettu kotimainen ja ainutlaatuinen motor action-show! Nyt livenä elokuvastuntit, huimat autokolaridemonstraatiot, autot kahdella pyörällä, trial- sekä stuntpyörä show, Monster Jameistakin tuttu Raging Bull Monster truck ja paljon muuta! Esiintyjinä mm. Guinness world record-tittelin haltija, maailmanmestari taitoajaja Vesa Kivimäki. Pyöränumeroista vastaa Roni "Ronny" Ratinen ja Ville "Rytkö" Pitko. Guinness-mestari Vesa Kivimäen parina autolla kahdella pyörällä kesän aikana nähdään Juha Mustonen, Sami "Luntti" Lund ja Markku "Make" Tapaus. Mukana ensimmäistä kertaa Crazy Driversin historiassa myös stunt-nainen! Lipun ostaneiden kesken arvomme Monster Truck -kyydityksiä. Ohjelman kesto noin 2h sisältäen väliajan. Pientä purtavaa sekä fanituotteita.
Seinäjoen kaupunki, Seinäjoen seurakunta, Reserviläisjärjestöt
Kunniakäynnit klo 11.00 Veteraanikivi, Seinäjoki Talvi- ja jatkosodan muistopatsas, Ylistaro Taistelijain muistomerkki, Nurmo Sakarihauta, Peräseinäjoki
Vappubrunssin kattaukset 11.30-13.00 ja 13.00-14.30. Varaukset kattauksille: Puh. 044 2354 113 tai myynti@holysmoke.fi Vappubrunssilla tarjolla Smoken herkkuja: - Pizzaa - Burgereita - Runsas salaattipöytä - Grilliperunoita - Grillikasviksia - BBQ-possua - Grillattua broileria - Nakkeja ja lihapullia - Munakokkelia - Piirakoita - Juustopöytä - Suklaasuihkulähde 25€/hlö. Pienet lapset on 1,5€/ per ikävuosi. Brunssin yhteydessä lasillinen kuohuviiniä 2€. (12cl, 11,5%) Tarjoushintaisia kuohuviinejä 1kpl/hlö. HUOM! Sunnuntaina 1.5. ei ole voimassa SteakS unday -tarjousta.
Tangokuningas Jaska Mäkysen 70-vuotisjuhlakonsertti
Seinäjoki-salissa Tangokuninkaan 70-vuotisjuhlakonsertti. Mukana myös tangokuninkaalliset Kari Hirvonen, Kaija Pohjola, Kauko Simonen ja Heidi Pakarinen, sekä kultainenharmonikkavoittaja Hanna-Kaisa Mäkynen
Culture Club Ry järjestää soitonopetuksen kesäkurssin. Vaihtoehtoisesti voi valita huilu, viulu, piano.
13.6.-16.6. Culture Club Camp järjestetään Etelä-Pohjanmaan musiikkiopiston tiloissa. Soitonopetusta järjestetään seuraavissa soittimissa: huilu, viulu ja piano. Opettajat ovat Maria Besis - huilu, Toivo Rolser - viulu ja Ramin Rezaei - piano. Kurssimaksu sisältää 3 soittotuntia sekö päätöskonsertin. Tunnin pituus valitaan joko 30 min tai 45 min.
Opi sanontoja ja tutustu kreikan kulttuuriin. Asiantuntijana Barbara Gerakis.
La 15.5. Klo 16-18. Etelä-Pohjanmaan musiikkiopiston kahvilatilassa. Osallistumismaksu 10€.
Culture Club Ry järjestää kirppispäivän lauantaina 7.5 Marttilan koulun aulatilassa. Myyntipaikka 7€/5€ jäsenille. Tapahtumassa kahvimyynti.
Tule mukaan myymään ja ostamaan! Culture Club Kirppis myyntipaikan voi ostaa Culture Club Ry:n verkkokaupassa https://cultureclub.tapahtumiin.fi/fi/ Tapahtumassa kahvimyynti.
Liput ovelta rahalla 10 €, alle 12v. 0 €
Seinäjoen Kaksiriviset IMG-20210608-WA0002-autom.jpg
Kansanmusiikkiyhdistys Seinäjoen Kaksiriviset ry
Perinteisen kansanmusiikin konsertti 2- ja 1-rivisillä haitareilla. Seinäjoen Kaksiriviset esiintyy koko joukolla ja pienryhmissä.
Seinäjoen Kaksiriviset Huhtikuun polkka - kevätkonsertti Su 24.4.2022 klo 14.00 - n.15.15 Hugo-sali/Kalevan navetta, Seinäjoki (os. Nyykoolinkatu 25 ) Liput ovelta 10 €, alle 12 v. 0 € Maksu rahalla, ei kortilla. Ei väliaikaa. Konsertissa esiintyvät: Seinäjoen Kaksiriviset Riina Sakalan johdolla Seinäjoen Yksiriviset Mikko Mäntylän johdolla Sakalaiskat Duo Talvitie Maria Jaskari SEINÄJOEN KAKSIRIVISTEN ESITTELY Seinäjoen Kaksiriviset on noin 20-jäseninen 24 vuotta esiintynyt pelimanniryhmä, jota on johtanut vuodesta 2013 lähtien Riina Sakala Seinäjoelta. Ryhmän perustaja on mestaripelimanni dir.mus. Airi Hautamäki Alavudelta. 1-rivisten ryhmää johtaa Mikko Mäntylä. Tämä soittointoinen pelimanniyhtye esittää pääasiassa perinteisen tyylistä suomalaista kansanmusiikkia 2-rivisillä haitareilla, mutta myös 1-rivisillä ja laulaen. Lisäksi on basso, harmooni, mandoliini sekä rytmisoittimia. Ryhmässä soittaa 6 2-rivisen haitarin soiton Suomen Pelimannimestaria, SM-mandoliinin voittaja sekä Hopeisen Harmonikan voittaja 2009. Yhtye oli v. 2006 Eteläpohjalaisten Spelien Speliyhtye. Soittajien ikähaitari on 16 v. - 81 v. Seinäjoen Kaksiriviset esiintyy vuosittain Kaustisilla ja Eteläpohjalaisissa Speleissä sekä useissa muissa kansanmusiikkitapahtumissa. Esiintymispäiviä on kertynyt vuosittain 13-18 kpl (paitsi koronavuosina 5-1 kpl). CD-äänitteet: ”Kurtut suoriksi” (2011) ja ”Leviäätte Lakeurelta” (2003) --------------- Konserttia tukee Seinäjoen kaupungin kulttuuripalvelut Konsertin järjestää: Kansanmusiikkiyhdistys Seinäjoen Kaksiriviset ry
Seinäjoen Kaksirivisten Huhtikuun polkka -kevätkonsertti
Naislaulajat Juhlakonsertti IG julkaisu 2022 (3).jpeg
Seinäjoen Naislaulajien 80-vuotis juhlakonsertti ja tanssit Kalevan Navetassa lauantaina 14.5.2022. Juhlakonsertti klo 15 ja tanssit klo 18.
Seinäjoen Naislaulajien 80-vuotis juhlakonsertti ja tanssit Kalevan Navetassa lauantaina 14.5.2022. Juhlakonsertti klo 15 ja tanssit klo 18. Esitysten välissä on mahdollista nauttia iltabrunssi Äärellä-ravintolassa. Juhlakonsertissa havistelemme historian lehtiä, ja esitämme lauluja aina 40-luvulta tähän päivään saakka. Illan tansseissa laulamme Pystymettäläiset bändin säestyksellä 60-luvun iskelmää. 🎶💃🕺